The Guardian -lehti tylyttää omituisella tavalla erityisesti Jean Sibeliusta.

Jean Sibelius on Suomen kansallissäveltäjä. AOP

Kolumnisti Martin Kettlen kirjoitus satavuotiaan Suomen kansallissäveltäjästä Jean Sibeliuksesta hämmentää.

Kettlen koko kirjoituksen ydin vaikuttaa olevan Jean Sibeliuksen suomalaisuuden vähättely. Kettle kirjoittaa Sibeliuksen eläneen suurimman osan elämästään Venäjän autonomisessa suuriruhtinaskunnassa, ja että tämä myös kuuluisi hänen musiikissaan.

Sibelius kun syntyi vuonna 1865, jolloin Suomi ei ollut vielä itsenäinen tasavalta.

Kirjoituksessa väitetään myös, että Sibeliuksen suomalaisuutta vähentää se, että Sibelius puhui ensimmäisenä kielenään ruotsia, kirjoitti päiväkirjansa ruotsiksi ja antoi lapsilleen ruotsinkieliset nimet.

Kirjoitus on herättänyt runsaasti keskustelua, ja monet kommentoijat muistuttavat Suomen olleen ja yhä olevan kaksikielinen maa. Se, että puhuu ruotsia, ei tee vähemmän suomalaiseksi. Myöskään Venäjän vallan alla eläminen ei poista kenenkään suomalaisuutta.

Kettle itsekin on kirjoitusta kommentoinut. Hän pyytää anteeksi faktavirheitä, mutta samalla hän kertoo " halunneensa tarkastella Sibeliuksen suomalaisuutta vaihtoehtoisista näkökulmista " .

Korjattu juttua 13.12.2017, alkuperäisessä jutussa kerrottiin Kettlen kirjoittaneen että puna-armeija miehitti Suomen vuonna 1940 mutta kyse oli käännösvirheestä, Kettle kirjoitti puna-armeijan hyökänneen Suomeen.